**Saksan Grand Prix 2008** (virallisesti **Formula 1 Grosser Preis Santander von Deutschland 2008**) oli Formula 1 -kauden 2008 10. osakilpailu, joka ajettiin 20. heinäkuuta Hockenheimringin moottoriradalla Hockenheimissa. Kilpailun voitti Lewis Hamilton.

Viikonlopun aikataulu ja sää
----------------------------

| Päivä | Aikataulu | Sessio | Sää | Ilma | Rata | Kosteus |
| --- | --- | --- | --- | --- | --- | --- |
| Paik. | Suomi |
| 18. heinäkuuta | 10:00–11:30 | 11:00–12:30 | 1. vapaat harjoitukset |  Pilvinen | 17 °C | 16 °C | 72–80 % |
| 14:00–15:30 | 15:00–16:30 | 2. vapaat harjoitukset |  Pilvinen | 21–23 °C | 24–36 °C | 40–47 % |
| 19. heinäkuuta | 11:00–12:00 | 12:00–13:00 | 3. vapaat harjoitukset |  Puolipilvinen | 22 °C | 25–26 °C | 54 % |
| 14:00–15:00 | 15:00–16:00 | Aika-ajot |  Puolipilvinen | 23–24 °C | 27–31 °C | 46–48 % |
| 20. heinäkuuta | 14:00–16:00 | 15:00–17:00 | Kilpailu |  Puolipilvinen | 22 °C | 29–32 °C | 37–39 % |
| Lähde: |

Raportti
--------

Räikkönen sijoittui kilpailussa kuudenneksi.
Lewis Hamilton säilytti lähdössä ykköspaikkansa. Heikki Kovalainen haastoi Felipe Massaa ensimmäisissä mutkissa, mutta ei onnistunut ohittamaan häntä. Kimi Räikkönen joutui ensimmäisen kierroksen aikana luovuttamaan yhden sijan, kun Robert Kubica onnistui nousemaan lähdössä neljänneksi.

Ensimmäisten kolmen kierroksen aikana joukko pysyi melko tiukasti kasassa, kun Räikkönen oli jäänyt hieman yli seitsemän sekuntia kärjestä. Räikkönen onnistui neljännellä kierroksella kuittaamaan Fernando Alonson nousten Jarno Trullin taakse takaisin kuudenneksi. Viiden kierroksen jälkeen Hamilton oli onnistunut kasvattamaan kaulan Massaan kuitenkin jo yli neljäksi sekunniksi. Yhdeksännellä kierroksella ero Hamiltonin ja kolmantena ajavan Kovalaisen välillä oli kasvanut jo yli 10 sekuntiin.

Kierroksella 13 Räikkösen ero kärkeen oli kasvanut jo yli 20 sekuntiin. 17:nnellä kierroksella Hamilton oli saanut tehtyä jo yli 10 sekunnin eron kakkosena lähdöstä asti ajaneeseen Massaan tehden samalla uuden kisan nopeimman kierroksen 1.16,039. 18. kierroksella McLaren otti Hamiltonin sisään. Alle vaihdettiin edelleen kovemmat renkaat, ja pysähdys kesti yhteensä 9,0 sekuntia. Kubica kävi varikolla samalla kierroksella, ja pysähdys kesti täsmälleen yhtä pitkään. Hamilton palasi radalle Trullin taakse eikä päässyt hänestä heti ohi. Trulli kuitenkin meni pian varikolle, jolloin Hamilton pääsi jatkamaan kilpailua normaalisti. Trullin ja Alonson alle vaihdettiin pehmeämmät renkaat.

Ferrareista varikolle saapui ensimmäisenä Massa kierroksella 20 ottaen alleen pehmeämmät renkaat. Seuraavaksi tuli sisään Kovalainen kierroksella 21 ja jatkoi kisaa edelleen kovemmilla renkailla. Räikkönen tuli varikolle seuraavalla kierroksella ottaen alleen pehmeämmät renkaat. Hän palasi radalle Trullin eteen ja sai jatkaa sijalla seitsemän, kun 26 kierrosta oli ajettu. Tähän mennessä kilpailussa oli säästytty ilman kolareita ja keskeytyksiä tai muita kommelluksia.

Heidfeld tuli sisään kierroksen 27 jälkeen, minkä ansiosta Räikkönen nousi kuudenneksi. Edellä oli tässä vaiheessa vielä Timo Glock, joka ei ollut käynyt kertaakaan varikolla. Hänkin kuitenkin kävi varikolla lopulta kierroksella 29. Glock palasi radalle seitsemäntenä, mutta Sebastian Vettel onnistui ohittamaan hänet hitaassa mutkassa. Ensimmäisten pysähdysten jälkeen kärkinelikko (Hamilton, Massa, Kovalainen, Kubica) säilyi samana, ja Räikkönen jatkoi kilpailua viidentenä.

Kierroksella 36 Timo Glockin auton taka-akselistosta petti jousitus, jolloin hänen autonsa ajautui hurjan näköisesti seinään päin pääsuoralla. Turva-auto tuli välittömästi radalle, ja näin joukko kerättiin yhteen. Hamilton menetti samalla keräämänsä jo lähes 17 sekunnin eron Massaan. Glock autettiin autosta pois, hän käveli itse pois radalta, mutta piteli samalla selkäänsä. Kierroksella 38 varikkosuora avattiin turva-auton ollessa edelleen radalla, ja kaikki tiimit valmistautuivat varikkokäynteihin, mahdollisesti suunnitellen viimeisten 30 kierroksen ajamista loppuun tällä pysähdyksellä. Massa ja Räikkönen jonottivat vuoroaan renkaan vaihtoon peräkkäin. Mark Webberin auto savutti heti varikkokäynnin jälkeen. Hamilton, Nick Heidfeld ja Nelson Piquet Jr. eivät käyneet varikolla jatkaen näin ollen kärkikolmikkona, ja kierroksella 40 turva-auto jatkoi edelleen radalla.

Kierroksella 41 viimein näytettiin, että turva-auto on tulossa pois radalta. Webber joutui myös tässä kohtaa keskeyttämään. Massa, Kubica ja Kovalainen olivat ensimmäiset varikkokäynnin suorittaneet kuljettajat sijoilla 4–6. Räikkönen oli tässä vaiheessa kymmenes. Kovalainen pääsi hienolla suorituksella Kubican ohi viidenneksi kierroksella 43. Räikkönen ohitti puolestaan Alonson pienellä Vettelin avustuksella nousten yhdeksänneksi, ja samalla Alonson ohitti myös Rosberg. Räikkönen ohitti seuraavaksi Vettelin kierroksella 45. Räikkönen löysi uutta vauhtia ja seuraavaksi 46. kierroksella hänelle joutui antautumaan Trulli. Tähän mennessä Hamilton oli ehtinyt tehdä hänelle elintärkeää eroa Massaan noin 10 sekuntia ja jatkoi eron tekemistä noin 1,5 sekuntia kierroksella.

Kierroksella 48 Räikkönen oli jo saavuttanut Kubican ja jäi kyttäilemään ohituspaikkaa. Kierroksella 50 Rubens Barrichello ja David Coulthard osuivat toisiinsa, kun Barrichello yritti ohitusta. Coulthard tuli etusiiven vaihtoon, mutta Barrichello joutui keskeyttämään. Hamilton tuli sisään kierroksella 51 ja oli saanut tehtyä jo hyvän kaulan Kovalaiseen. Kovalainen onnistui kuitenkin juuri ja juuri pitämään Hamiltonin takanaan, mutta Massa otti kolmannen sijan. Kärjessä olivat vielä toiselle pysähdykselle odotetut Heidfeld ja Piquet. Hamilton ohitti Kovalaisen helpon näköisesti 53. kierroksella ilmeisesti tallimääräyksellä.

Heidfeld tuli varikolle 54. kierroksella, jolloin Piquet siirtyi kilpailun kärkeen. Heidfeld palasi radalle Kovalaisen eteen, mikä vaikeutti Kovalaisen mahdollisuuksia nousta palkintopallille. Hamilton otti Massan kiinni 56. kierroksella, joten hänellä oli vielä 11 kierrosta aikaa nousta Massan ohi kilpailun voittoon. Hamilton käytti heti ensimmäisen tilaisuuden hyödykseen pakottaen Massan mutkassa ulkopuolelle pitäen sisälinjan. Seuraavassa mutkassa Massa yritti heti kuitata, mutta ajautui uudelleen leveäksi ja jäi sen jälkeen pysyvästi Hamiltonin taakse.

60. kierroksella Hamilton ohitti Piquet:n ja Räikkönen Kubican. Tiimiradion ilmoitus 61. kierroksella paljasti, että Piquet:n ei enää tarvitsisi tulla hakemaan lisää polttoainetta. Massa oli tässä vaiheessa 3,5 sekuntia hänen perässään. Kolme kierrosta ennen ruutulippua tilanne näytti rauhoittuvan pistesijojen osalta järjestykseen Hamilton, Piquet, Massa, Heidfeld, Kovalainen, Räikkönen, Vettel, Trulli. Tämä järjestys säilyi myös maaliin asti.

Tulokset
--------

### Aika-ajo

| Sija | Nro | Kuljettaja | Talli | Aika (1. erä) | Aika (2. erä) | Aika (3. erä) | Lähtöruutu |
| --- | --- | --- | --- | --- | --- | --- | --- |
| 1. | 22 | Iso-Britannia Lewis Hamilton | McLaren-Mercedes | 1.15,218 | **1.14,603** | **1.15,666** | 1 |
| 2. | 2 | Brasilia Felipe Massa | Ferrari | **1.14,921** | 1.14,747 | 1.15,859 | 2 |
| 3. | 23 | Suomi Heikki Kovalainen | McLaren-Mercedes | 1.15,476 | 1.14,855 | 1.16,143 | 3 |
| 4. | 11 | Italia Jarno Trulli | Toyota | 1.15,560 | 1.15,122 | 1.16,191 | 4 |
| 5. | 5 | Espanja Fernando Alonso | Renault | 1.15,917 | 1.14,943 | 1.16,385 | 5 |
| 6. | 1 | Suomi Kimi Räikkönen | Ferrari | 1.15,201 | 1.14,949 | 1.16,389 | 6 |
| 7. | 4 | Puola Robert Kubica | BMW Sauber | 1.15,985 | 1.15,109 | 1.16,521 | 7 |
| 8. | 10 | Australia Mark Webber | Red Bull-Renault | 1.15,900 | 1.15,481 | 1.17,014 | 8 |
| 9. | 15 | Saksa Sebastian Vettel | Toro Rosso-Ferrari | 1.15,532 | 1.15,420 | 1.17,244 | 9 |
| 10. | 9 | Iso-Britannia David Coulthard | Red Bull-Renault | 1.15,975 | 1.15,338 | 1.17,503 | 10 |
| 11. | 12 | Saksa Timo Glock | Toyota | 1.15,560 | 1.15,508 |  | 11 |
| 12. | 3 | Saksa Nick Heidfeld | BMW Sauber | 1.15,596 | 1.15,581 |  | 12 |
| 13. | 7 | Saksa Nico Rosberg | Williams-Toyota | 1.15,863 | 1.15,633 |  | 13 |
| 14. | 16 | Iso-Britannia Jenson Button | Honda | 1.15,993 | 1.15,701 |  | 14 |
| 15. | 14 | Ranska Sébastien Bourdais | Toro Rosso-Ferrari | 1.15,927 | 1.15,858 |  | 15 |
| 16. | 8 | Japani Kazuki Nakajima | Williams-Toyota | 1.16,083 |  |  | 16 |
| 17. | 6 | Brasilia Nelson Piquet Jr. | Renault | 1.16,189 |  |  | 17 |
| 18. | 17 | Brasilia Rubens Barrichello | Honda | 1.16,246 |  |  | 18 |
| 19. | 20 | Saksa Adrian Sutil | Force India-Ferrari | 1.16,657 |  |  | 19 |
| 20. | 21 | Italia Giancarlo Fisichella | Force India-Ferrari | 1.16,963 |  |  | 20 |
|

### Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 22 | Iso-Britannia **Lewis Hamilton** | **McLaren-Mercedes** | 67 | 1.31.20,874 | 1 | **10** |
| 2. | 6 | Brasilia **Nelson Piquet Jr.** | **Renault** | 67 | +5,586 | 17 | **8** |
| 3. | 2 | Brasilia **Felipe Massa** | **Ferrari** | 67 | +9,339 | 2 | **6** |
| 4. | 3 | Saksa **Nick Heidfeld** | **BMW Sauber** | 67 | +9,825 | 12 | **5** |
| 5. | 23 | Suomi **Heikki Kovalainen** | **McLaren-Mercedes** | 67 | +12,411 | 3 | **4** |
| 6. | 1 | Suomi **Kimi Räikkönen** | **Ferrari** | 67 | +14,483 | 6 | **3** |
| 7. | 4 | Puola **Robert Kubica** | **BMW Sauber** | 67 | +22,603 | 7 | **2** |
| 8. | 15 | Saksa **Sebastian Vettel** | **Toro Rosso-Ferrari** | 67 | +33,282 | 9 | **1** |
| 9. | 11 | Italia Jarno Trulli | Toyota | 67 | +37,199 | 4 |  |
| 10. | 7 | Saksa Nico Rosberg | Williams-Toyota | 67 | +37,658 | 13 |  |
| 11. | 5 | Espanja Fernando Alonso | Renault | 67 | +38,625 | 5 |  |
| 12. | 14 | Ranska Sébastien Bourdais | Toro Rosso-Ferrari | 67 | +39,111 | 15 |  |
| 13. | 9 | Iso-Britannia David Coulthard | Red Bull-Renault | 67 | +54,971 | 10 |  |
| 14. | 8 | Japani Kazuki Nakajima | Williams-Toyota | 67 | +1.00,003 | 16 |  |
| 15. | 20 | Saksa Adrian Sutil | Force India-Ferrari | 67 | +1.09,488 | 19 |  |
| 16. | 21 | Italia Giancarlo Fisichella | Force India-Ferrari | 67 | +1.24,093 | 20 |  |
| 17. | 16 | Iso-Britannia Jenson Button | Honda | 66 | +1 kierros | 14 |  |
| Kesk. | 17 | Brasilia Rubens Barrichello | Honda | 50 | Kolari (Coulthard) | 18 |  |
| Kesk. | 10 | Australia Mark Webber | Red Bull-Renault | 40 | Moottori | 8 |  |
| Kesk. | 12 | Saksa Timo Glock | Toyota | 35 | Ripustukset/Ulosajo | 11 |  |
| Lähde: |

* Giancarlo Fisichella sijoittui alun perin sijalle 14, mutta sai 25 sekunnin aikarangaistuksen, koska hän ohitti sääntöjen vastaisesti turva-auton ollessa radalla.

### Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 22 | Iso-Britannia Lewis Hamilton | McLaren-Mercedes | 1–18, 22–37, 39–50, 60–67 |
| 2 | Brasilia Felipe Massa | Ferrari | 19–20, 38 |
| 23 | Suomi Heikki Kovalainen | McLaren-Mercedes | 21 |
| 3 | Saksa Nick Heidfeld | BMW Sauber | 51–53 |
| 6 | Brasilia Nelson Piquet Jr. | Renault | 54–59 |

Tilanne kuljettajien MM-sarjassa
--------------------------------

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. | Iso-Britannia **Lewis Hamilton** | **McLaren-Mercedes** | **58** |
|  | 2. | Brasilia Felipe Massa | Ferrari | 54 |
|  | 3. | Suomi Kimi Räikkönen | Ferrari | 51 |
|  | 4. | Puola Robert Kubica | BMW Sauber | 48 |
|  | 5. | Saksa Nick Heidfeld | BMW Sauber | 41 |
|  | 6. | Suomi Heikki Kovalainen | McLaren-Mercedes | 28 |
|  | 7. | Italia Jarno Trulli | Toyota | 20 |
|  | 8. | Australia Mark Webber | Red Bull-Renault | 18 |
|  | 9. | Espanja Fernando Alonso | Renault | 13 |
|  | 10. | Brasilia Rubens Barrichello | Honda | 11 |
|  | 11. | Brasilia Nelson Piquet Jr. | Renault | 10 |
|  | 12. | Saksa Nico Rosberg | Williams-Toyota | 8 |
|  | 13. | Japani Kazuki Nakajima | Williams-Toyota | 8 |
|  | 14. | Iso-Britannia David Coulthard | Red Bull-Renault | 6 |
|  | 15. | Saksa Sebastian Vettel | Toro Rosso-Ferrari | 6 |
|  | 16. | Saksa Timo Glock | Toyota | 5 |
|  | 17. | Iso-Britannia Jenson Button | Honda | 3 |
|  | 18. | Ranska Sébastien Bourdais | Toro Rosso-Ferrari | 2 |

Muuta
-----

* Ensimmäistä kertaa sitten Belgian GP:n 1991 nähtiin kaksi brasilialaiskuljettajaa palkintokorokkeella.
* Nelson Piquet Jr. ensimmäinen johtokierros ja palkintosija.
* Nick Heidfeldin viimeinen nopein kierros.
* McLarenin 160. voitto.
* Bridgestonen 200. kilpailu.

Katso myös
----------

* GP2 Saksan Grand Prix 2008
* Porsche Supercup Saksan Grand Prix 2008

Lähteet
-------

1. ↑  Hamilton Takes Brilliant Win in Germany *F1 News*.  20.7.2015. Autosport.com. Viitattu 13.9.2015. (englanniksi)
2. ↑  Großer Preis von Deutschland in Hockenheim 2008 - Formel 1 bei Motorsport-Total.com *www.motorsport-total.com*. Viitattu 31.8.2017. (saksaksi)
3. ↑  Formula 1 Grosser Preis Santander von Deutschland 2008
4. ↑  Saksan GP 2008 - F1-ruutu (Arkistoitu – Internet Archive)
5. ↑  2008 German Grand Prix Formula1.com. Viitattu 16.10.2008.
6. ↑  Piquet onnekkaasti palkintopallille *Yle Urheilu*.. Viitattu 1.12.2015.

Aiheesta muualla
----------------

* Kuvia tai muita tiedostoja aiheesta **Saksan Grand Prix 2008** Wikimedia Commonsissa

SaksaFormula 1 -luokan Saksan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | 1951 | 1952 | 1953 | 1954 | *1955* | 1956 | 1957 | 1958 | 1959 |
| 1960-luku | *1960* | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | *2007* | 2008 | 2009 |
| 2010-luku | 2010 | 2011 | 2012 | 2013 | 2014 | *2015* | 2016 | *2017* | 2018 | 2019 |
| 2020-luku | 2020 | *2021* | *2022* | *2023* | *2024* | *2025* | *2026* | *2027* | *2028* | *2029* |
| Radat | Nürburgring (1951–1954, 1956–1958, 1961–1969, 1971–1976, 1985, 2009, 2011, 2013)AVUS (1959)Hockenheimring (1970, 1977–1984, 1986–2006, 2008, 2010, 2012, 2014, 2016, 2018–2019) |

Osakilpailut Formula 1 -kaudella 2008

|  |  |  |  |  |  |
| --- | --- | --- | --- | --- | --- |
|  Australia |  Malesia |  Bahrain |  Espanja |  Turkki |  Monaco |
|  Kanada |  Ranska |  Britannia |  Saksa |  Unkari |  Eurooppa |
|  Belgia |  Italia |  Singapore |  Japani |  Kiina |  Brasilia |